|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  Tel: +381 21 487 4867  [ounz@vojvodina.gov.rs](mailto:ounz@vojvodina.gov.rs) | |
|  | Číslo: 128-451 -40/2022-01 | Dátum: 19. január 2022 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackych štandardov v Autonómnej pokrajine Vojvodine (Úradný vestník APV č. 14/15 a 10/17) a článku 24 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/2014, 54/2014 – iné uznesenie, 37/16, 29/17, 24/19, 66/20 a 38/21)na základe rozhodnutia pokrajinského tajomníka vzdelávania, predpisov, správy a národnostných menšín – národnostných spoločenstiev číslo 128-377/2020-1 z 8.12. 2020, zástupca pokrajinského tajomníka vypisuje:

**SÚBEH NA FINANCOVANIE A SPOLUFINANCOVANIE PROGRAMOV A PROJEKTOV**

**V OBLASTI VZDELÁVANIA V AP VOJVODINE V ROKU 2022**

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v súlade s finančným plánom na rok 2022 vyčleňuje **21.100.000,00 dinárov** na programy a projekty v oblasti vzdelávania v AP Vojvodine na:

**A) FINANCOVANIE A SPOLUFINANCOVANIE PROGRAMOV A PROJEKTOV V OBLASTI PREDŠKOLSKEJ VÝCHOVY A VZDELÁVANIA V AP VOJVODINE V ROKU 2022**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2022 na financovanie a spolufinancovanie programov a projektov na zvyšovanie kvality predškolskej výchovy a vzdelávania v AP Vojvodine v roku 2022 vynášajú **700 000,00 dinárov.**

Uvedené prostriedky sú určené na tieto priority:

1. **Modernizácia výchovno-vzdelávacej práce**

a) modernizácia výchovno-vzdelávacej práce prostredníctvom inovácie a tvorivosti všetkých účastníkov,

b) odborné zdokonaľovanie personálu (pre nevyvinuté a výrazne nevyvinuté jednotky lokálnej samosprávy podľa unikátneho zoznamu vyvinutosti regiónov a jednotiek lokálnej samosprávy).

1. **Podporovanie inkluzívnej výchovy a vzdelávania**

a) sociálne začlenenie a podpora detí s poruchami vo vývine a zdravotným postihnutím a detí zo sociálne citlivých skupín,

b) podpora detí s výnimočnými schopnosťami, rozvoj talentov v súlade s ich vzdelávaco-výchovnými potrebami.

1. **Pestovanie multikultúrnosti/interkultúrnosti a tradície, materinského jazyka príslušníkov národnostných menšín – národnostných spoločenstiev**

Na vytváranie podmienok pre vzájomné spoznávanie a získavanie poznatkov o histórii, kultúre a tradíciách detí patriacich k rôznym národnostným menšinám – národnostným spoločenstvám.

Príjemcami, ktorí majú právo zúčastniť sa prideľovania finančných prostriedkov, sú jednotky lokálnej samosprávy na území AP Vojvodiny v mene ustanovizní predškolskej výchovy a vzdelávania na území AP Vojvodiny, ktoré založila Srbská republika, autonómna pokrajina alebo jednotka lokálnej samosprávy.

**KRITÉRIÁ PRIDELENIA FINANČNÝCH PROSTRIEDKOV**

Kritériá prideľovania finančných prostriedkov podľa Pravidiel o prideľovaní rozpočtových prostriedkov na financovanie a spolufinancovanie programov a projektov v oblasti predškolskej výchovy a vzdelávania v Autonómnej pokrajine Vojvodiny sú:

1. odpoveď na tému programu/projektu,
2. vplyv navrhovaného programu/projektu,
3. kompetencie navrhovateľa a predchádzajúce skúsenosti.

**SPÔSOB APLIKOVANIA**

Prihláška sa predkladá na jednotnom súbehovom tlačive sekretariátu. **Jedna lokálna samospráva môže predložiť najviac dve žiadosti alebo sa môže uchádzať na súbehu až o dva programy / projekty.**

**Neúplné prihlášky, neskoré prihlášky, neoprávnené prihlášky (prihlášky podané zo strany osôb, ktoré sú neoprávnené a subjektov, ktoré sa neurčili súbehom), prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a naratívnych správ, prihlášky užívateľov, ktorí naratívnu/ finančnú správu o realizácii programov / projektov z predchádzajúceho súbehového obdobia nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka, sa nebudú rozoberať.**

**Ďalšie informácie týkajúce sa realizácie súbehu je možné získať telefonicky 021/487 4819 a 487 4157.**

**B) FINANCOVANIE A SPOLUFINANCOVANIE PROGRAMOV A PROJEKTOV V OBLASTI ZÁKLADNÉHO A STREDOŠKOLSKÉHO VZDELÁVANIA V AP VOJVODINE V ROKU 2022 ROKU**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2022 na financovanie a spolufinancovanie programov a projektov na zvyšovanie kvality vzdelávania a výchovy v oblasti základného a stredoškolského vzdelávania v AP Vojvodine v roku 2022 sú vo výške **14 200 000,00 dinárov.**

**ROZVRHNUTIE PROSTRIEDKOV**

1. **Pre ustanovizne základného a stredoškolského vzdelávania a regionálne centrá pre profesionálny rozvoj zamestnancov vo vzdelávaní**

a) pre programy a projekty základného vzdelávania – **5 135 000,00 dinárov,**

b) pre programy a projekty stredoškolského vzdelávania – **6 500 000,00 dinárov,**

1. **pre združenia**

a) pre programy a projekty na úrovni základného vzdelávania – **1 400 000, 00 dinárov,**

b) pre programy a projekty na úrovni stredoškolského vzdelávania –**1 165 000,00 dinárov.**

Právo zúčastniť sa súbehu majú ustanovizne základného a stredoškolského vzdelávania na území AP Vojvodiny založené Srbskou republikou, autonómnou pokrajinou alebo jednotkou lokálnej samosprávy a regionálnymi centrami pre profesionálny rozvoj zamestnancov vo vzdelávaní so sídlom na území AP Vojvodiny, ako aj združenia so sídlom na území AP Vojvodiny, ktoré určili aktivity v oblasti vzdelávania ako jeden z cieľov združenia štatútom.

Finančnou podporou, ktorá sa týmto súbehom prezentuje, resp. chráni verejný záujem určený ustanoveniami článku 6, 7, 8 a 9. zákona o základoch systému výchovy a vzdelania (vestník Službeni glasnik RS č. 88/2017, 27/2018 – iné zákony, 10/2019, 6/2020 a 129/2021).

Tieto prostriedky sú určené na tieto priority:

1. **Modernizáciu výchovno-vzdelávacej práce**

a) modernizácia výchovno-vzdelávacej práce prostredníctvom inovácie a kreativity všetkých účastníkov,

b) odborné zdokonaľovanie učiteľských kádrov;

c) medializácia vzdelávania s cieľom poukázať na dobré príklady z praxe a súčasné trendy v oblasti vzdelávania,

1. **Prispôsobenie vzdelávania potrebám trhu práce**

2a) zveľaďovanie podnikateľského ducha, rozvoj praktických a životných zručností, profesijná orientácia a kariérové poradenstvo, zvyšovanie kvality odbornej praxe.

1. **Pestovanie multikultúrnosti/interkultúrnosti a tradície, materinského jazyka príslušníkov národnostných menšín – národnostných spoločenstiev**

Na vytváranie podmienok pre žiakov rôznych národnostných spoločenstiev, aby sa lepšie vzájomne spoznali a získavali ďalšie poznatky o dejinách, kultúre a ďalších dôležitých faktoch o koexistencii, posilňovaní medzietnickej dôvery.

1. **Podporovanie inkluzívneho vzdelávania a predchádzanie predčasnému ukončeniu formálneho vzdelávania**

a) spoločenské začlenenie a vývin žiakov (s vývojovým postihnutím, špecifickými poruchami učenia a žiakov zo sociálne citlivých skupín), ako aj predchádzanie včasnému opusteniu formálneho vzdelávania,

b) podpora žiakov s mimoriadnymi schopnosťami, rozvoj talentov v súlade so svojimi výchovno-vzdelávacími potrebami (prispôsobením spôsobov a podmienok práce, obohacovaním a rozširovaním učebného obsahu, súťaže žiakov neorganizovanými Ministerstvom školstva, vedy a technologického rozvoja / medziregionálne, medzinárodné)

1. **Podpora mimoškolských aktivít**

5a) usporiadané a odborné usmerňovanie voľného času žiakov v mimoškolských obdobiach a počas školských prestávok prostredníctvom vzdelávacích táborov, stretnutí žiakov, sekcií, športových, vedeckých a technických, kultúrnych a iných obsahov.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky alokačných prostriedkov platia tieto kritériá:

1. odpoveď na tému programu / projektu,
2. vplyv navrhovaného programu / projektu,
3. kompetencie navrhovateľa a predchádzajúce skúsenosti.

**SPÔSOB APLIKOVANIA**

Prihláška sa predkladá v písomnej forme na jedinotnom formulári, ktorý je uverejnený na webovej stránke sekretariátu. **Jedna právnická osoba môže predložiť najviac dve prihlášky.** S prihláškou na súbeh sa predkladá nasledovná dokumentácia:

1. fotokópia rozhodnutia о zápise do registra v agentúre obchodných registrov pre združenia,
2. fotokópia potvrdenia o daňovom identifikačnom čísle,

3. fotokópiu výpisu štatútu združenia alebo zakladateľského aktu (v ktorom sa stanovuje, že ciele združenia sú realizované v oblasti špecifikovanej v súbehu), overená združením.

**Komisia nebude rozoberať:** **neúplné prihlášky, neskoré prihlášky, neoprávnené prihlášky (prihlášky podané zo strany osôb, ktoré sú neoprávnené a subjektov, ktoré sa neurčili súbehom), prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a naračných správ, prihlášky užívateľov, ktorí naračnú/ finančnú správu o realizácii programov / projektov z predchádzajúceho súbehového obdobia nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka.**

**Ďalšie informácie týkajúce sa realizácie súbehu je možné získať telefonicky 021/487-4819 a 487-4157.**

**C) FINANCOVANIE A SPOLUFINANCOVANIE PROGRAMOVÝCH AKTIVÍT A PROJEKTOV NA ZVÝŠENIE KVALITY ŽIACKEHO ŠTANDARDU V AP VOJVODINE V ROKU 2022**

Prostriedky poskytnuté Pokrajinským parlamentným uznesením o rozpočte Autonómnej pokrajiny Vojvodiny na rok 2022 na financovanie a spolufinancovanie programových aktivít a projektov na zvýšenie kvality žiackeho štandardu v AP Vojvodinev roku 2022 sú **1 000 000,00 dinárov.**

Právo zúčastniť sa súbehu majú ustanovizne žiackych štandardov – stredoškolské žiacke domovy, školy s domovom žiakov, špeciálne školy so žiackymi domovmi, žiacke strediská, žiacke oddychové zariadenia a žiacke kultúrne strediská na území AP Vojvodiny založené Srbskou republikou a AP Vojvodinou.

Tieto prostriedky sú určené na:

1. organizovanie stretnutí žiackych domovov v AP Vojvodine,
2. realizáciu programov a projektov v oblasti vzdelávania, kultúry, umenia, športu,
3. realizáciu rôznych podujatí,
4. zavedenie a udržiavanie normatív HACCP a ISO v ustanovizniach žiackeho štandardu a
5. realizáciu iných programových aktivít a projektov vo funkcii zvyšovania úrovne žiackych štandardov.

**KRITÉRIÁ PRIDELENIA FINANČNÝCH PROSTRIEDKOV**

Rozvrhnutie prostriedkov sa uskutočňuje podľa týchto kritérií:

1. význam programových aktivít resp. projektov pre rozvoj žiackeho štandardu v AP Vojvodine,
2. počet účastníkov programových aktivít a projektov,
3. stupeň rozvoja jednotky lokálnej samosprávy, na území ktorej sa nachádza ustanovizeň žiackeho štandardu,
4. existencia iných zdrojov financovania programových činností alebo projektov,
5. úspešná realizácia pridelených finančných prostriedkov z rozpočtu AP Vojvodiny v predchádzajúcich rokoch s predloženou správou a dôkazmi o účele a legálnom využívaní rozpočtových prostriedkov,
6. že programovú činnosť a projekt možno realizovať hlavne v bežnom rozpočtovom roku.

**SPÔSOB APLIKOVANIA**

Prihláška sa predkladá v písomnej forme na jednotnom tlačive, ktorý je uverejnený na webovej stránke sekretariátu. **Jedna ustanovizeň predkladá iba jednu prihlášku.**

Nebudú sa brať do úvahy neúplné a oneskorené prihlášky.

**Ďalšie informácie týkajúce sa realizácie súbehu je možné získať telefonicky 021/487-4602 a 487 4884.**

**B) FINANCOVANIE A SPOLUFINANCOVANIE PROGRAMOV A PROJEKTOV V OBLASTI POSILNENIA JAZYKOVÝCH KOMPETENCIÍ ŽIAKOV ZÁKLADNÝCH A STREDNÝCH ŠKÔL**

**V AP VOJVODINE V ROKU 2022**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2022 na financovanie a spolufinancovanie programov a projektov v oblasti posilnenia jazykových kompetencií žiakov základných a stredných škôl v AP Vojvodine v roku 2022 sú **700 000,00 dinárov**, a to: 600 000,00 dinárov pre úroveň základného vzdelania a výchovy a 100 000 diárov pre úroveň stredoškolského vzdelania a výchovy.

Právo zúčastniť sa súbehu majú ustanovizne základného a stredoškolského vzdelania na území AP Vojvodiny, ktoré založila Srbská republika, autonómna pokrajina alebo jednotka lokálnej samosprávy, ktoré organizujú obvodné a medziobvodné súťaže v jazykových znalostiach (maďarský, rumunský, slovenský, rusínsky a chorvátsky) a jazykovej kultúre pre žiakov základných a stredných škôl, ktorí sa vzdelávajú v materinskom jazyku.

Prostriedky sa prideľujú na financovanie a spolufinancovanie programov a projektov v oblasti posilnenia jazykových kompetencií žiakov základných a stredných škôl v AP Vojvodine a sú určené najmä na:

* organizáciu a realizáciu obvodných a medziobvodných súťaží v jazykových znalostiach (maďarčina, rumunčina, slovenčina, rusínčina a chorvátčina) a jazykovej kultúre pre žiakov základných škôl a stredných škôl, ktorí sa vzdelávajú v materinskom jazyku podľa Kalendára súťaží a podujatí žiakov základných a stredných škôl, ktorý vynáša Ministerstvo školstva, vedy a technologického rozvoja Srbskej republiky.

**KRITÉRIÁ PRIDELENIA FINANČNÝCH PROSTRIEDKOV**

Pri rozhodovaní o pridelení prostriedkov sa bude prihliadať na nasledujúce kritériá:

1. odpoveď na tému projektu,
2. vplyv navrhovaného projektu,
3. kompetencie navrhovateľa a predchádzajúce skúsenosti.

**SPÔSOB APLIKOVANIA**

Prihláška sa predkladá v písomnej forme na jednotnom tlačive, ktorý je uverejnený na webovej stránke **sekretariátu. Jedna právnická osoba môže predložiť jednu prihlášku.**

**Komisia nebude rozoberať: neúplné prihlášky, neskoré prihlášky, neoprávnené prihlášky, prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a naračných správ a prihlášky užívateľov, ktorí naračnú/ finančnú správu o realizácii programov / projektov z predchádzajúceho súbehového obdobia nedodali v plánovaných lehotách.**

**Ďalšie informácie týkajúce sa realizácie súbehu je možné získať telefonicky 021/487-4819 a 487-4157.**

**D) FINANCOVANIE A SPOLUFINANCOVANIE OBSTARANIA VYBAVENIA PRE ZÁKLADNÉ ŠKOLY, KTORÉ MAJÚ STATUS VEREJNE UZNANÝCH ORGANIZÁTOROV AKTIVÍT FORMÁLNEHO VZDELÁVANIA DOSPELÝCH NA ÚZEMÍ AP VOJVODINY V ROKU 2022**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2022 sú určené na financovanie a spolufinancovanie obstarania vybavenia pre základné školy, ktoré majú status verejne uznaných organizátorov aktivít formálneho základného vzdelávania dospelých na území AP Vojvodiny v roku 2022 a sú vo výške **1**.**000.000,00 dinárov.**

Príjemcami, ktorí majú právo zúčastniť sa na prideľovaní finančných prostriedkov, sú základné školy na území AP Vojvodiny založené Srbskou republikou, AP Vojvodinou a jednotkami lokálnej samosprávy, čo majú status verejne uznaných organizátorov aktivít formálneho základného vzdelávania pre dospelých, resp. majú rozhodnutie sekretariátu o plnení predpísaných podmienok na vykonávanie činnosti formálneho základného vzdelávania pre dospelých.

Pri obstarávaní zariadenia je užívateľ povinný konať v súlade s ustanoveniami Zákona o verejnom obstarávaní (vestník Službeni glasnik RS číslo 91/19).

**KRITÉRIÁ PRIDELENIA FINANČNÝCH PROSTRIEDKOV**

Kritériá prideľovania prostriedkov sú:

1. význam plánovanej investície do zariadení s cieľom zvýšiť kvalitu a modernizovať výkonnosť výučby,
2. nevyhnutnosť potreby obstarať vybavenie na uskutočnenie výučby,
3. počet žiakov v škole – počet koncových užívateľov,
4. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň,
5. existencia iných zdrojov financovania obstarania vybavenia,
6. obstaranie zariadení, ktoré možno realizovať hlavne v bežnom rozpočtovom roku.

**SPÔSOB APLIKOVANIA**

Prihláška sa predkladá v písomnej forme na jedinotnom formulári, ktorý je uverejnený na webovej stránke sekretariátu. **Jedna ustanovizeň predkladá iba jeden formulár.** Pri prihláške na súbeh je predložená aj neviazaná ponuka na obstaranie vybavenia (výpočet nákupu zariadenia).

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky 021/487-4035 a 487-4241.**

**E) FINANCOVANIE A SPOLUFINANCOVANIE ZÁKLADNÝCH A STREDNÝCH ŠKÔL V AP VOJVODINE, KTORÉ REALIZUJÚ DVOJJAZYČNÚ VÝUČBU V ROKU 2022**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2022 na financovanie a spolufinancovanie základných a stredných škôl v AP Vojvodine, ktoré realizujú dvojjazyčnú výučbu v roku 2022(ďalej len: dvojjazyčné školy), sú vo výške **3.500.000,00** dinárov, a to:

1. **pre základné vzdelávanie**

**a) programové náklady** v rámci realizácie dvojjazyčného vyučovania (financovanie vykonávateľov, ktorí realizujú dvojjazyčné vyučovanie, náklady na vzdelávacie materiály, odborné zdokonaľovanie zamestnancov – školenie pedagogických pracovníkov v tuzemsku a v zahraničí, náklady na získanie odbornej literatúry a didaktického materiálu, ako aj všetky ostatné výdavky na realizáciu dvojjazyčnej výučby **783 000,00 dinárov,**

**b) obstaranie vybavenia** v rámci realizácie dvojjazyčnej výučby **890 000,00 dinárov**,

1. **pre stredné vzdelávanie**

**a) programové náklady** v rámci realizácie dvojjazyčnej výučby (financovanie zamestnancov, ktorí realizujú dvojjazyčné vzdelávanie, náklady na vzdelávacie materiály, odborné zdokonaľovanie zamestnancov – školenie pedagogických pracovníkov v tuzemsku a v zahraničí, náklady na získanie odbornej literatúry a didaktického materiálu, ročné členské pre licenciu Kembridž centra a členské pre medzinárodnú maturitu – IB, ako aj všetky ostatné výdavky na realizáciu dvojjazyčnej výučby **1 500 000,00 dinárov,**

**b) obstaranie vybavenia** v rámci realizácie dvojjazyčnej výučby **327 000,00 dinárov**,

Pri obstarávaní služieb a zariadenia je užívateľ povinný konať v súlade s ustanoveniami Zákona o verejnom obstarávaní (vestník Službeni glasnik RS č. 91/19).

Právo na prideľovanie finančných prostriedkov majú ustanovizne základného a stredoškolského vzdelávania, ktoré získali súhlas Ministerstva školstva, vedy a technologického rozvoja (ďalej len: ministerstvo) za uskutočnenie dvojjazyčnej výučby v školskom roku 2021/2022.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na programové náklady pri vykonávaní dvojjazyčného vyučovania, platia tieto kritériá:

* počet učiteľov, ktorí sa zúčastňujú dvojjazyčnej výučby,
* počet žiakov, ktorí sa zúčastňujú dvojjazyčnej výučby,
* oprávnenosť v zmysle ďalšieho vývoja dvojjazyčnej výučby.

Pri určovaní výšky finančných prostriedkov na obstaranie vybavenia vo funkcii realizácie dvojjazyčnej výučby, platia tieto kritériá:

* počet dvojjazyčných tried a
* počet vyučovacích predmetov, čo sa prednášajú dvojjazyčne.

**SPÔSOB APLIKOVANIA**

Žiadosti o pridelenie finančných prostriedkov sa predkladajú na jedinečnom súbehovom tlačive sekretariátu. S prihláškou na súbeh sa predkladá nasledovná dokumentácia:

1. fotokópia aktu potvrdzujúceho získaný súhlas ministerstva,
2. neviazaná ponuka na programové náklady, nákup zariadenia (výpočet nákladov).

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky 021/487-4819 a 487-4157.**

**SPOLOČNÉ PODMIENKY PRE VŠETKY PROGRAMY A PROJEKTY**

O pridelení finančných prostriedkov príjemcom rozhoduje pokrajinský tajomník zodpovedný za vzdelávacie záležitosti na návrh komisie na realizáciu súbehu, ktorá posudzuje prijaté žiadosti. Komisia si vyhradzuje právo požadovať od žiadateľa dodatočnú dokumentáciu a informácie podľa potreby alebo určiť splnenie dodatočných podmienok pre pridelenie finančných prostriedkov.

Ak je žiadosť podpísaná osobou podliehajúcou oprávneniu, je potrebné priložiť k podpisu riadne podpísané oprávnenie pre podpisovanie.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 11. februára 2022.**

Prihlášky sa predkladajú osobne odovzdaním v spisovni pokrajinských správnych orgánov v Novom Sade (prízemie budovy Pokrajinskej vlády) alebo odosielajú poštou na adresu: *Pokrajinský sekretariát vzdelávania, predpisov, správy a národnostných menšín – národnostných spoločenstiev, 21 000 Nový Sad, Bulvár Mihajla Pupina 16, s označením názvu súbehu/programu a projektu.*

Formulár dotazníka s prílohami si môžete stiahnuť od **19. januára 2022** z oficiálnej webovej stránke sekretariátu: [**www.puma.vojvodina.gov.rs**](http://www.puma.vojvodina.gov.rs/) **.**

**S. O. POKRAJINSKÉHO TAJOMNÍKA**

**Milan Kovačević**